text: Team Esbjerg reddet
  27 april 2010 kl. 09.16
  Esbjerg har fortsat et hold, der kan klare sig i toppen af dansk kvindehåndbold.
  Holdet har været ejet af Det Faglige Hus og Pedersen Gruppen, som kom i strid med hinanden.
  Striden er endt med, at Pedersen Gruppen igen ejer 100 % af Team Esbjerg.
  Samtidig er der i dag valgt en ny bestyrelse.
  Den består af direktør Kurt Skov, Blue Water Shipping, økonomidirektør Jan Vorup Nielsen, Sydenergi, direktør Peder Møller Andersen, Steelcon, direktør Christian Lund Jepsen, Den Sydvestjydske Venstrepresse, advokat Niels Kaalund, Kirk Larsen & Ascanius og Bjarne Pedersen. 
  De vil arbejde med bl.a., at der tilføres midler til egenkapitalen, således at der økonomisk grundlag for at skrive flere kontrakter med spillere allerede i den kommende uge.
   
  Derudover skal klubben også finde nye sponsorer. 
  Bestyrelsen fortæller om klubbens målsætninger på et pressemøde i eftermiddag.
  